Jørgen Rygaard
Jørgen Rygaard var en dansk læge og immunpatolog.
Efter at have været overlæge ved forskellige københavnske sygehuses patologiske afdelinger var han fra 1987 overlæge på Bartholin Instituttet på Københavns Kommunehospital. Her udførte han i slutningen af 1960'erne og begyndelsen af 1970'erne de første immunologiske undersøgelser på den nøgne mus, som ikke kan danne T-lymfocytter pga. manglende udvikling af brislen (thymus).
Han beskrev bl.a. transplantation af kræftvæv fra mennesker til disse forsøgsdyr, som pga. mangel på T-lymfocytter ikke afstøder fremmed væv. Denne undersøgelsesmodel har fundet udbredt anvendelse i kræftforskning. Fra 1996 var han forskningsprofessor i eksperimentel patologi ved Københavns Universitet. Rygaard var fra 1957 medarbejder ved Danmarks Radio, hvor han producerede radio- og tv-udsendelser om biologiske emner.